החיפושית הכחולה (חיימה רייס)

החיפושית הכחולה (באנגלית: Blue Beetle) או חיימה רייס (Jaime Reyes) הוא דמות בדיונית של גיבור-על המופיעה בחוברות הקומיקס של חברת DC קומיקס האמריקאית. הדמות נוצרה על ידי קית' גיפן, ג'ון רוג'רס וקולי האמנר,<ref>Irving, Christopher. Blue Beetle Companion: His Many Lives from 1939 to Today. Raleigh: TwoMorrows Publishing, 2007. </ref> והופיעה לראשונה בחוברת Infinite Crisis #3 שפורסמה בפברואר 2006.

חיימה רייס הוא השלישי לשאת את השם "החיפושית הכחולה", אך הוא שונה מהותית משני קודמיו. החיפושית הכחולה המקורי, דן גארט (פורסם לראשונה בשנת 1939 בחברת Fox Comics שנסגרה) היה שוטר שקיבל כוחות על לאחר שקיבל את "ויטמין 2X". גרסה חדשה של הדמות הוצגה ב-1964 (תחת חוברת של חברת "קרלטון קומיקס", אף היא כבר לא קיימת), שם הוצג גארט כארכאולוג שקיבל כוחות מיסטיים מחרפושית מצרית. טד קורד, החיפושית הכחולה השנייה (הוצג לראשונה בחוברת של צ'רלטון מ-1966 ולאחר מכן המשיך גם ל-DC קומיקס), היה סטודנט של גארט שהמשיך את מורשתו כלוחם צדק במסכה, אך ללא כוחות על.

בשנת 2006 הוצג לראשונה חיימה רייס, החיפושית הכחולה השלישית. בחוברות אלו התברר שהחרפושית היא ממקור חייזרי. זמן קצר לאחר מותו של קורד, החרפושית מתחברת לרייס ומספקת לו שריון חייזרי. רייס, נער צעיר, מתחבר לחבריו של קורד ועם חברו הטוב ביותר בוסטר גולד, מצטרף לטיטאנים הצעירים ולליגת הצדק.

שולו מרידואניה מגלם את הדמות בסרט בכיכובו כחלק מהיקום הקולנועי של DC.

==היסטוריית פרסום==
רייס הפך לגלגולה השלישי של החיפושית הכחולה בחוברת מספר 5 בסאגת "המשבר האינסופי" (מרץ 2006). סדרת החוברות "החיפושית הכחולה" בכיכובו, שהיוותה את הכרך השביעי בגלגולי פרסום החוברת, החלה להתפרסם כחודשיים לאחר מכן (מאי 2006).<ref name="dc-ency"></ref> כותבי הסדרה הראשונים היו קית' גריפין וג'ון רוג'רס, וקולי האמנר צייר.<ref>[https://web.archive.org/web/20051210025215/http://www.newsarama.com/dcnew/Beetle/hamner.htm Who's That Bug? Hamner on Blue Beetle] (cached), Newsarama, December 17, 2005</ref> גיפן עזב לפני צאת הגיליון העשירי ורוג'רס הפך לכותב היחיד, כשאליו הצטרף הצייר רפאל אלבקרקי.<ref>[http://forum.newsarama.com/showthread.php?t=89884 Giffen Ready to Give Blue Beetle's Reins to Rogers/Albuquerque] , Newsarama, November 3, 2006</ref> רוג'רס עזב אחרי הגיליון ה-25 במטרה להתמקד בבימוי "העוקץ" אותה גם יצר.

לאחר מספר גיליונות ללא כותב קבוע הפכה ליילה סטארג'ס (אז עדיין בשמה הקודם מת'יו סטארג'ס) לכותבת הראשית של הסדרה, החל מהגיליון ה-29.<ref>[http://www.newsarama.com/comics/080813-SturgesBeetle.html Talking Blue Beetle with Matt Sturges], Newsarama, August 13, 2008</ref> בפברואר 2009, בגיליון ה-36, הוחלט על ביטול הסדרה.<ref name="sturges-end-interview">[http://www.newsarama.com/comics/110814-Sturges-Beetle.html Hail and Farewell: Sturges on Blue Beetle's End], Newsarama, November 14, 2008</ref> דן דידיו, העורך, הסביר את הביטול במכירות נמוכות ומסר שהסדרה "החיפושית הכחולה" החלה עם ציפיות גבוהות מאוד, אך איבדה קהל לאורך הזמן.<ref>[http://www.newsarama.com/comics/110812-Didio2.html Dan DiDio: 20 Answers, 1 Question], Newsarama, November 12, 2008</ref>

ביוני 2009 חזרה הדמות ככוכבת משנה בחוברות "בוסטר גולד" הפופולריות יותר.<ref></ref>

הסדרה חזרה לכרך שמיני במסגרת "ה-52 החדשים", החל מספטמבר 2011, והתפרסמה עד ינואר 2013 (סך הכול 17 חוברות).

בספטמבר 2016 החל להתפרסם הכרך התשיעי של הסדרה במסגרת אירועי "הלידה מחדש" של יקום DC. סדרה זו מתפרסמת עד היום.

==ביוגרפיה בדיונית==
חיימה מתגורר באל פאסו שבמדינת טקסס עם אביו, אמו ואחותו הקטנה. אביו הוא בעליו של מוסך. חיימה מציע לסייע לאביו במוסך, אך אביו מסרב מאחר שהוא סבור שחיימה צריך ללמוד ולהנות מילדותו ככל שניתן. לחיימה תחושת אחריות גדולה בכל הקשור למשפחתו וחבריו, אך הוא מתלונן על כך שהוא צריך לפתור את בעיותיהם. חיימה שואב כוח ואומץ מתמיכת משפחתו, ורוצה עבורם את הטוב ביותר.

==כוחות ויכולות==
החרפושית מחוברת לעמוד השדרה של חיימה, והיא מחזיקה במספר כוחות אותם היא מפעילה כשהיא מעוניינת בכך. הפעלת הכוחות גורמת לזרמי חשמל כחולים היוצאים מהמחושים. בתחילה לא הייתה לחיימה שליטה על כוחותיה של החרפושית, אך עם הזמן הוא החל להשיג שליטה מסוימת בכוחותיה. כשחיימה נמצא בסכנה החרפושית מופעלת, יוצאת אל מחוץ לעמוד השדרה של חיימה ויוצרת סביב גופו חליפת שריון מתוחכמת, חזקה ועמידה מספיק על מנת לאפשר לחיימה חזרה בטוחה מהחלל לאטמוספירת כדור הארץ. כשהסכנה חולפת החרפושית מבטלת את חליפת השריון וחוזרת למקומה על עמוד השדרה של חיימה, מה שגורם לחיימה לכאבים עצומים.

== קישורים חיצוניים ==
* 
* [http://www.dccomics.com/characters/blue-beetle דף הדמות] באתר הרשמי של DC קומיקס
* [http://dc.wikia.com/wiki/Jaime_Reyes דף הדמות] בפרויקט ויקיה של DC קומיקס

== הערות שוליים ==

קטגוריה:גיבורי-על ב-DC קומיקס